《立秋日效陶徵士体 其二》
清代·庄培因

间居屏人事，与世安所乖。图书盈我前，卓荦平生怀。

寥寥天宇澄，高秋气弥佳。何以寄真想，远在山水厓。

枯桐聊可挥，澹泊古与偕。谅非悦耳声，因之素心谐。

作者简介：（1723—1759）江苏阳湖人，字本淳，一字仲淳。庄存与弟。乾隆十九年状元，授修撰，历官侍讲学士。以诗文名，而恭和御制诗居大半。有《虚一斋集》。